Qashqadaryoda yetishtirilgan urugʻsiz tarvuz, asrab olingan maymun bolasi, «Titanik» kemasining nusxasi — 31 may suratlari

E'tiboringizga 31 mayning eng sara suratlarini taqdim etamiz.
Turkiyaning Mersin shahrida oʻtgan oyda tugʻilgan va onasi tashlab ketgan Nisan laqabli maymun bolasi Tarsus tabiat bogʻi veterinarlari tomonidan qutqarib qolindi. Hozirda uning ahvoli yaxshi.
Buyuk Britaniyaning Nyu Brayton sohilida bolalar qoʻllarida dunyo liderlari ismlari yozilgan plakatlar bilan muzdan yasalgan bolalar haykallari yonida oʻziga xas tarzda murojaat qildi. Ular rahbarlardan iqlim oʻzgarishlariga qarshi kurashda jonbozlik koʻrsatishni soʻragan.
Xitoyda qurilishi davom etayotgan mashhur «Titanik» kemasining nusxasi tasvirlangan devoriy surat. Ushbu surat mahalliy istirohat bogʻlaridan biridagi devorga chizilgan.
Kongoda vulqon otilishi natijasida butun shahar elektr chiroqlarisiz qolib ketdi.
Ispaniya poytaxti Madridda gastronomik festival davomida namoyish etilayotgan turli rangdagi pomidorlar. Ushbu xalqaro tadbirga 100 dan ortiq dunyoning turli burchagidan tashrif buyurgan oshpazlar ishtirok etadi.
Xitoyda xattotlik san'ati boʻyicha musobaqada qatnashayotgan oʻquvchilar.
Prezident Shavkat Mirziyoyev Seul shahrida videoanjuman shaklida oʻtayotgan «Yashil oʻsish va global maqsadlar uchun hamkorlik – 2030» ikkinchi xalqaro sammiti ishida ishtirok etdi.
Chiroqchida urugʻsiz va sariq magʻiz tarvuz yetishtirilmoqda.
Vulqon otilishi sabab boshpanasiz qolgan kongoliklar xavfsiz hududlardagi maktablarda kun kechirmoqda.
Parijda davom etayotgan Roland Garros tennis turniri davomida mashhur tennischi Rafael Nadal sharafiga yangi haykal ochildi.